ជំនួយស្មារតីពាក់ព័ន្ធបទល្មើសជួលស្ត្រីឲ្យពពោះ

និងសម្រាលកូនឲ្យគេ

**I-**ស្ថានភាពរួម

ករណីជួលស្រ្តីឲ្យពរពោះជំនួស កន្លងមកកើតមាននៅ បណ្តា​ប្រទេសដែលមានការរីកចម្រើននៅខាងអ៊ឺរ៉ុប ក្រោយបណ្តាប្រ-​ទេស​ទាំងនោះពិនិត្យឃើញថាអំពើនេះគឺជាការរំលោភសិទ្ធរបស់ស្ត្រី រួចមានវិធានការរឹតបន្តឹងករណីនេះ ធ្វើឲ្យមានការហូរចូលមក ប្រទេសថៃ នេប៉ាល់ ក្រោយមកបន្តចូលដល់កម្ពុជា។

 កាលពីមុនបញ្ហានេះ បានកើតឡើងក្នុងប្រទេសអភិវឌ្ឍន៍ជាច្រើនដូចជា ប្រទេសអូទ្រីស អាល្លឺម៉ង់ អ៊ីតាលី ស្វីស ប៉ូឡូញ ន័រវែស ស៊ុយអែត បារាំង ការពរពោះជំនួសត្រូវហាមឃាត់។ ដោយឡែកប្រទេសអូស្ត្រាលី អង់គ្លេស ដាណឺម៉ាក អ៊ីស្រាអែល អេស្ប៉ាញ កាណាដា និង ហូឡង់ ដែលអនុញ្ញាតិឲ្យការពរពោះជំនួស មិនមែនជាការ ពពោះបែបពាណិជ្ជកម្ម។

 ប្រទេសនៅអាស៊ីកន្លងមក ដូចជាប្រទេសឥណ្ឌា ត្រូវបានប៉ាន់ប្រមាណថាឧស្សាហកម្មនេះរកចំណូលប្រហែ ៥០០លាន​ដុល្លារក្នុង១ឆ្នាំ។ ប្រទេសថៃត្រូវបានច្បាប់អនុម័តហាមឃាត់ការជួយសម្រាលកូនបែបពាណិជ្ជកម្មសម្រាប់ ឪពុកម្តាយបរទេស ត្រូ​វ​ជាប់គុក១០ឆ្នាំ និង ពិន័យជាប្រាក់ ៦,៥០០ដុល្លារ។

 នៅប្រទេសកម្ពុជា ពិសេសរាជធានីភ្នំពេញ ហាក់ដូចជាមានផាសុខភាពក្នុងករណីពពោះជំនួស និង ចំណាយកម្រិតទាប បន្ទាប់​ពីប្រទេស ឥណ្ឌា ថៃ និង ស្រីលង្កាបាន បិទ។

គឺមានអន្តរការីទំនាក់ទំនងស្រ្តីដែលមានកាយសម្បទាម៉ាំមួន ថានឹងអាចពរពោះបាន។

 -នាំស្រ្តីទាំងនោះទៅពិនិត្យសុខភាព(ស្បូន) ក្រោយពី បានពិនិត្យឃើញថាកាយសម្បទាម៉ាំមួន ហើយកណត់ពេលវេលាដើម្បីបញ្ជូលមេជីវិត។

 -ស្រ្តីដែលបានបញ្ចូលមេជីវិតរួចត្រូវតាមដានពិនិត្យសុខ ភាពជាប្រចាំរៀងរាល់ខែ (ថ្លៃសេវាពិនិត្យសុខភាពជាបន្ទុក របស់ម្ចាស់មេជីវិត)។

 -ពេលសម្រាលភាគច្រើនតាមរយៈការវះកាត់។

 -បន្ទាប់ពីសម្រាលរួចត្រូវរៀបចំលិខិតបញ្ជាក់កំណើត ពីអាជ្ញាធរមូលដ្ឋាន ដើម្បីរៀបឯកសាររត់ការយកទារកចេញ ទៅក្រៅប្រទេស។

**II-**នីតិវិធីច្បាប់

 **១.យោងតាមក្រមព្រហ្មទណ្ឌ និង ច្បាប់ជួញដូរមនុស្ស**

យោងតាមក្រមព្រហ្មទណ្ឌនៃព្រះរាជាណាចក្រកម្ពុជា ៖

 -**មាត្រា៣៣២** “ បទអន្តរការីរវាងអ្នកសុំកូន និង ស្ត្រីពពោះ” បានចែងថា អំពើប្រព្រឹត្តនៅក្នុងគោលបំណងចង់បានកម្រៃ ធ្វើជាអន្តរការីរវាង បុគ្គលម្នាក់ ឬ ប្តី ប្រពន្ធ ដែលចង់សុំកូន យកមកចិញ្ចឹម និង ស្ត្រីម្នាក់យល់ព្រមពពោះ ដើម្បីនឹងប្រគល់កូននោះឲ្យទៅអ្នកសុំ ត្រូវផ្តន្ទាទោសដាក់ពន្ធគារពី ១ខែ ទៅ ៦ខែ និងពិន័យជាប្រាក់ពី ១សែនរៀល ទៅ ១លានរៀល ក្នុងច្បាប់បានកំណត់ស្ថានទម្ងន់ទៅពី១ឆ្នាំចុះ ជនល្មើសត្រូវបានធានាឲ្យនៅក្រៅឃុំបាន។

 -**មាត្រា ៣៣៦** “ការទទួលខុសត្រូវព្រហ្មទណ្ឌរបស់នីតិបុគ្គល” នៃក្រមនេះ ត្រូវផ្តន្ទាទោសពិន័យជាប្រាក់ពី ១លានរៀល ទៅ ៥លានរៀល និង ការបិទគ្រឹះស្ថានដែលប្រើប្រាស់សម្រាប់ប្រព្រឹត្តបទល្មើស។

 ប៉ុន្តែករណីទាំងពីរខាងលើនេះ ក៏អាចមានការពាក់ព័ន្ធទៅនឹងបទល្មើសជួញដូរមនុស្សឆ្លងដែន ត្រង់៖

 -**មាត្រា ១១** “ការនាំយកចេញដោយមិនស្របច្បាប់សម្រាប់នាំឆ្លងដែន ” ជនណាដែលនាំយកជនដទៃចេញដោយមិនស្របច្បាប់ ក្នុងគោលដៅប្រគល់ ឬ នាំយកទៅក្រៅព្រះរាជាណាចក្រកម្ពុជា ត្រូវផ្តន្ទាទោសដាក់ពន្ធនាគារពី ៧ឆ្នាំ ដល់ ១៥ឆ្នាំ និង ត្រូវផ្តន្ទាទោស ពី ១៥ឆ្នាំ ទៅ ២០ឆ្នាំ ក្នុងករណីដែល ជនរងគ្រោះជាអនីតិជន និង​ អំពើល្មើសប្រព្រឹត្តឡើង ដោយក្រុមមានការចាត់តាំង។

 **២.យោងតាមប្រកាសរបស់ក្រសួងសុខាភិបាល**​

 យោងតាមប្រកាសស្តីពីការគ្រប់គ្រង ឈាម មេជីវិត ខួរឆ្អឹង និងកោសិកាដើមរបស់មនុស្ស របស់ក្រសួងសុខាភិបាល លេខ ៦៣៩ ប្រ.ក/សនក ចុះថ្ងៃទី២៤ ខែតុលា ឆ្នាំ២០១៦ ត្រង់៖

 -**ជំពូកទី៣** “**ការគ្រប់គ្រងលើការបរិច្ចាគ និងប្រើប្រាស់កោសិកាមេជីវិត (ញី ឬឈ្មោល)**” ។

 -**ជំពូកទី៣ ផ្នែកទី១** “ **អ្នកបរិច្ចាគកោសិកាមេជីវិត**” ត្រង់

**មាត្រា ១០.~** ការបរិច្ចាគមេជីវិត រាប់បញ្ចូលការដកហូតកោសិកាមេជីវិតឈ្មោល កោសិកាមេជីវិតញី និង អំប្រ៊ីយ៉ុង។ អ្នកបរិច្ចាគមេជីវិតត្រូវ៖

 **.**ធ្វើការបរិច្ចាគដោយឈរលើគោលការណ៍ស្ម័គ្រចិត្ត

 **.**មានសុខភាពល្អ និងពុំមានជំងឺតពូជ ឬជំងឺដែលអាចឆ្លងតាមកោសិកាមេជីវិត

 **.**មានអាយុយ៉ាងតិច១៨ឆ្នាំ។

 ការបរិច្ចាគមេជីវិតដែលមានលក្ខណៈពាណិជ្ជកម្ម ត្រូវហាមឃាត់ជាដាច់ខាត។

 -**ជំពូកទី៣ ផ្នែកទី២** “ **អ្នកទទួលកោសិកាមេជីវិត**” ត្រង់

**មាត្រា ១១.~** **.**អ្នកទទួលកោសិកាមេជីវិត ឬអ្នកទទួលអំប្រ៊ីយ៉ូដែលបានកើតចេញពីការបង្កាត់មេតជីវិតញីជាមួយឈ្មោល ត្រូវចាត់ទុកជាអ្នកទទួលមេជីវិត។

 **.**អ្នកទទួលកោសិកាមេជីវិតត្រូវបានរាប់បញ្ចូលទាំងអ្នកដែលទទួលមេជីវិត ឬអំប្រ៊ីយ៉ូ ដោយធ្វើការពរពោះដោយខ្លួនឯង។

 -**មាត្រា ១២.~** រាល់ការពរពោះជំនួស ដែលជាសេវាមួយនៃកញ្ចប់សេវានានានៃការជួយឲ្យមានកូនតាមបែបបច្ចេកទេសវិទ្យាសាស្ត្រ (Assisted Reproductive Technology)ត្រូវបានហាមឃាត់ដាច់ខាត។

 -**មាត្រា ១៦.~** គ្រឹះស្ថានដែលមានផ្ដល់សេវាជួយឲ្យមានកូនតាមបែបបច្ចេកទេសវិទ្យាសាស្ត្រ (Assisted Reproductive Technology) ត្រូវមានការអនុញ្ញាតពីក្រសួងសុខាភិបាលនៃព្រះរាជាណាចក្រកម្ពុជា។

 -**មាត្រា ១៧.~** មិនអនុញ្ញាតឲ្យបង្កើតអំប្រ៊ីយ៉ុងសម្រាប់គោលបំណងពាណិជ្ជកម្ម ឬគោលបំណងអ្វីផ្សេងពីការបង្កើតអំប្រ៊ីយ៉ុងសម្រាប់ជួយគូស្វាមីភរិយាស្របច្បាប់ឲ្យមានកូនឡើយ។

**III-**លទ្ធផលបង្ក្រាប

 -ថ្ងៃទី ១៨ ខែវិច្ឆិកា ឆ្នាំ២០១៦ សមត្ថកិច្ច បង្ក្រាបបាន ០១ករណី ឃាត់ខ្លួនជនសង្ស័យ ចំនួន ០៣នាក់ (ជនជាតិអូស្ត្រាលី ០១នាក់ស្រី) (ជនជាតិខ្មែរ ២នាក់ ស្រី០១នាក់) សង្គ្រោះជនរងគ្រោះ ០៣នាក់ និង បានបំភ្លឺ ០២នាក់។

 -ដោយតុលាការចោទជនល្មើសពីបទ អំពើធ្វើជាអន្តរការីនៃអំពើពពោះ និង សុំឲ្យផ្តល់ឯកសារដោយទុច្ចរិត។

 -បច្ចុប្បន្នជនល្មើសទាំង៣នាក់ ត្រូវបានតុលាការដំបូងរាជធានីភ្នំពេញចេញដីកា ឃុំខ្លួននៅពន្ធនាគារ កាលពីថ្ងៃទី ២២ ខែវិច្ឆិកា ឆ្នាំ២០១៦។

 -ស្រ្តីរងគ្រោះចំនួន០៣នាក់ ដែលសម្រាលបានទារិកា ចំនួន០៣នាក់ ក្រោយពីសម្រាលរួចបានទារកមកហើយ គឺទទួលបានថវិកាគ្រប់ចំនួនក្នុងម្នាក់ៗ ១ម៉ឺនដុល្លារ ពីអន្តរការី ក្រោយពីទទួលទារិកាពីស្ត្រីរងគ្រោះហើយ គឺមានអ្នករត់ការធ្វើឯកសារសំបុត្រកំណើតដើម្បីយកចេញទៅក្រៅប្រទេសគឺប្រទេសសាម៉ី។

**IV -**ស្ថានភាពបច្ចុប្បន្ន

 យោងតាមសំណើ **ក្រសួងការបរទេស និង សហប្រតិ​បត្តិ ការអន្តរជាតិ គោរពជូនសម្តេចក្រឡាហោម ឧបនាយករដ្ឋ មន្ត្រី រដ្ឋមន្ត្រីក្រសួងមហាផ្ទៃ** លេខ៧២៦កបទ ចុះថ្ងៃទី២៦ ខែមករា ឆ្នាំ២០១៧ ស្តីពីការផ្តល់ទិដ្ឋការសម្រាប់ចេញពីព្រះរាជាណាចក្រកម្ពុជា ដល់កុមារ **០៥រូប** ដែលកើតចេញពីការពពោះជំនួស ដោយស្ថានទូត អូស្ត្រាលី អាមេរិក និង កាណាដា នៅទីក្រុងភ្នំពេញ ក្នុងនោះ ទិដ្ឋការសម្រាប់ទារកជនជាតិ អូស្ត្រាលី ៣រូប អាមេរិក១រូប និងកាណាដា ១រូប ដូចខាងក្រោម៖

១.Patrick Henry Comerford កើតថ្ងៃទី១០ ខែវិច្ឆិកា ឆ្នាំ២០១៦ កាន់លិខិតឆ្លងដែនអូស្ត្រាលីលេខ PX0793021

២.Hector Stamatis Sinis កើតថ្ងៃទី២៨ ខែវិច្ឆិកា ឆ្នាំ២០១៦ កាន់លិខិតឆ្លងដែនអូស្ត្រាលីលេខ PV0793041

៣.Charlie Ethan Gibert កើតថ្ងៃទី១៦ ខែវិច្ឆិកា ឆ្នាំ ២០១៦ កាន់លិខិតឆ្លងដែនអូស្ត្រាលីលេខ PX0793037

៤.Emily Evelyn So កើតថ្ងៃទី២៨ ខែធ្នូ ឆ្នាំ២០១៦ ជាកូនជនជាតិអាមេរិកឈ្មោះ John So

៥.Moira Lyda Mateil Spices SCOTT កើតថ្ងៃទី០៤ ខែតុលា ឆ្នាំ២០១៦ កាន់លិខិតឆ្លងដែនកាណាដាលេខ HP 900990។

 **ការយកចេញនេះ អាចបំពានលើច្បាប់ព្រះរាជាណាចក្រកម្ពុជា** **ដោយ** ៖

 -ពុំមានការអនុញ្ញាតិពីក្រសួងសុខាភិបាល។

 -ទាំងម្ចាស់ស្នើសុំ និងអន្តការី​សុទ្ធតែប្រើប្រាស់លុយកាក់ ដើម្បី​ធ្វើការអូសទាញនារីពពោះខុសពីមាត្រា៦ មិនឲ្យធ្វើពាណិជ្ជ​កម្ម។

 -ការនាំយកចេញពុំមានឯកសារគ្រប់គ្រាន់។​

 -អន្តរការីទទួលផលចំណេញ ដែលពាក់ព័ន្ទនិងច្បាប់

ស្តី​ពីការបង្ក្រាបអំពើជួញដូរមនុស្ស និង អំពើធ្វើអាជីវកម្មផ្លូវភេទ ត្រង់មាត្រា១១ ការនាំយកចេញដោយមិនស្របច្បាប់ សម្រាប់នាំឆ្លងដែន ។

-បំពានលើប្រកាស របស់ក្រសួងសុខាភិបាល ដែលប្រកាសឲ្យប្រើកាលពីថ្ងៃ២៤ ខែតុលា ឆ្នាំ២០១៦ ត្រង់គោលការណ៍ទូទៅ ប្រការ១២ មិនធ្វើពាណិជ្ជកម្ម ។

 ប៉ុន្តែដោយប្រកាសគ្រប់គ្រងមេជីវិត ទើបនឹងចេញ ហេតុនេះ សំណូមពរ ៖

 **-បើសិនDNA ផ្ទាល់ជារបស់ជនបរទេសពិតប្រាកដ ដោយពុំមាន ពាក់ព័ន្ធនារីខ្មែរ គួរអនុញ្ញាតិឲ្យចេញទៅប្រទេសសាម៉ីសំណើ។**

 -អ្នកស្នើសុំត្រូវមានការឯកសារពាក់ព័​ន្ធពីអាជ្ញាធរមូលដ្ឋានកម្ពុជា និង **មានលិខិតថ្កោលទោស**ពីប្រទេសសាមីខ្លួន៕

3